Suomessa. Työryhmä ei myöskään tässä yhteydessä toista maankäyttöä koskevia toimenpide- esityksiä (luku 3.4) vaan pyytää työryhmää huomioimaan esitykset strategian ja toimintaohjelman uudistamisessa.

Nykyisessä toimenpideohjelmassa artikla 8(j):tä koskevat tavoitteet ovat merkitty saatettaviksi loppuun vuonna 2010. Työryhmä pitää tärkeänä, että uudistettavassa toimintaohjelmassa kiinnitetään huomiota siihen, että artiklaa 8(j) koskevia toimenpiteitä on jatkossa koko strategiakauden ajan.

Uudistettavassa strategiassa tulee käsitellä artikla 8(j):n toimeenpanoa Suomessa omana kokonaisuutenaan ja linjata miten strategiakautena jatketaan artikla 8(j):n toimeenpanoa Suomessa. Saamelaisten kotiseutualuetta koskevien esityksien osalta tulee huomioida, että saamelaisten kotiseutualueeseen kuuluu myös metsäalueita. Biodiversiteettisopimuksen osapuolikokoukset ja kansainvälinen artikla 8(j)-työryhmä käsittelevät artikla 8(j):n toimeenpanoa tulevissa osapuolikokouksissa ja tuovat uusia kansainvälisiä velvoitteita artikla 8(j):n toimeenpanemiseksi. Osapuolikokousten ja kansainvälisten työryhmien kokousten ja kantojen valmistelu sekä päätösten toimeenpanon edistäminen edellyttää Suomessa eri ministeriöiden ja saamelaiskäräjien yhteistyötä.

Nykyisessä toimintaohjelmassa vastuutahoiksi ei ole merkitty saamelaiskäräjiä, vaikka jotkin esitykset kuuluvat selkeästi saamelaisen kulttuuri-itsehallinnon piiriin. Toimintaohjelmassa tulee kiinnittää huomiota vastuullisten viranomaisten ja sidosryhmien vastuuttamiseen. Ministeriöiden eri viranomaisten tulosohjauksessa tulee huomioida strategian ja toimintaohjelman toteuttaminen. Työryhmä pitää tärkeänä, että erityisesti sekä strategian että toimintaohjelman toteutumisen seurantaan sekä voimavarojen ja resurssien osoittamiseen kiinnitetään erityistä huomiota.

####### Esitykset uudistettavaan biodiversiteettistrategiaan

Biodiversiteettistrategian strategisiin tavoitteisiin tulee kirjata saamelaisten luonnon monimuotoisuuteen liittyvän perinteisen tiedon säilymisen turvaaminen. Päämääränä tulisi olla saamelaisten luonnon monimuotoisuuteen liittyvän perinteisen tiedon turvaaminen toimeenpanemalla biodiversiteettisopimuksen artikla 8(j):hin liittyviä velvoitteita.

Työryhmän näkemyksen mukaan keskeiset keinot strategisen päämäärän toimeenpanemiseksi löytyvät työryhmän loppuraportin keskeisistä esityksistä, jotka koskevat artikla 8(j):n monivuotisen työohjelman toimeenpanoa, Akwé:Kon -ohjeistuksen soveltamista, saamelaisten luonnon monimuotoisuuteen liittyvän perinteisen tiedon tallentamista ja tutkimusta sekä Suomen perinteistä tietoa koskevien kansainvälisten velvoitteiden toimeenpanoa.

####### Esitykset toimenpideohjelmaan:

(1) Uusi toimenpide: Perustetaan saamelaiskäräjien ja keskeisten viranomaisten muodostama 8(j)-työryhmä. Sen tehtävänä on koordinoida, edistää ja seurata artiklan 8(j):n kansallista toimeenpanoa ja valmistella Suomen kantoja (YM, kansainvälisessä biodiversiteettipäätöksenteossa koskien artikla 8(j):tä MMM, Saamelaiskäräjät, 2011- 2020)

(2) Tavoite 89 muutetaan uudessa toimintaohjelmassa muotoon: Maankäyttöä ja luonnonvarojen hoitoa, käyttöä ja suojelua koskevaa lainsäädäntöä, ohjausta ja hallintoa kehitettäessä turvataan saamelaiskulttuurin harjoittamisedellytykset ja luonnon monimuotoisuuteen liittyvä perinteinen tieto sekä otetaan huomioon